**RAPORT PRIVIND SITUAŢIA HIDRO-METEOROLOGICĂ ŞI A CALITĂŢII MEDIULUI**

**ÎN INTERVALUL 19.10.2022, ora 08.00 – 20.10.2022, ora 08.00**

1. ***SITUAŢIA HIDRO-METEOROLOGICĂ***

**1. Situația și prognoza hidrologică pe râurile interioare şi Dunăre din 20.10.2022, ora 07.00**

**RÂURI**

Debitele au fost în general staționare, exceptând râurile din bazinele hidrografice ale Crișurilor, cursurile inferioare ale Someșului, Mureșului și cursul superior al Prutului, unde au fost în scădere.

Debitele se situează în general la valori sub mediile multianuale lunare, cu coeficienți moduli cuprinși între 30-80% din normalele lunare, mai mari (în jurul și peste normalele lunare) pe râurile din bazinele hidrografice: Vișeu, Someș (exceptând Lăpușul), Crișuri, Mureș, Bega, Bârzava, bazinul superior și mijlociu al Jiului, cursul superior al Trotușului, cursul superior și mijlociu al Bistriței, pe unii afluenți din bazinele superioare ale Argeșului şi Ialomiței, și mai mici (sub 30% din mediile multianuale lunare) pe râurile din bazinele hidrografice: Cerna, Tazlău, Rm. Sărat, Bârlad şi Jijia.

Nivelurile pe râuri la stațiile hidrometrice se situează sub **COTELE DE ATENȚIE.**

Debitele vor fi în general staționare, exceptând râurile din bazinele hidrografice ale Crișurilor, cursul inferior al Mureșului și cursul superior al Prutului, unde vor fi în scădere.

Nivelurile pe râuri la stațiile hidrometrice se vor situa sub **COTELE DE ATENȚIE**.

**DUNĂRE**

Debitul la intrarea în ţară (secţiunea Baziaş) în intervalul 19 – 20.10.2022 a fost în scădere, având valoarea de 2900 m3/s, sub media multianuală a lunii octombrie (3850 m3/s).

În aval de Porţile de Fier debitele au fost în scădere..

Debitul la intrarea în țară (secțiunea Baziaș) va fi în scădere (2800 m3/s).

În aval de Porțile de Fier debitele vor fi în scădere.

**2.** **Situația meteorologică în intervalul 19.10.2022, ora 09.00 – 20.10.2022, ora 06.00**

**ÎN ŢARĂ**

Vremea a fost mai caldă decât în mod obișnuit pentru a doua decadă a lunii octombrie în sudul și sud-estul țării, iar în rest, deși valorile termice diurne au scăzut față de ziua precedentă, chiar semnificativ în nord și nord-est (cu 5...9 grade), acestea s-au apropiat de mediile climatologice specifice. Cerul a prezentat înnorări temporare în nordul, centrul și parțial în estul teritoriului, iar în rest a fost variabil, chiar mai mult senin pe parcursul zilei în regiunile sudice. Temporar a plouat slab în Maramureș, în jumătatea de nord a Moldovei și izolat în Transilvania. Vântul a suflat slab și moderat, cu intensificări în zona înaltă a Carpaților Orientali și Meridionali, unde rafalele au depășit 70...80 km, iar local și temporar și în Moldova, vestul Olteniei și nordul Dobrogei în general cu viteze de 40...50 km/h. Temperaturile maxime s-au situat între 11 grade la Joseni și 24 de grade la Drobeta-Turnu Severin, Calafat, Băilești și Ianca, iar la ora 06 valorile termice se încadrau între 1 grad la Bistrița și Joseni. S-a semnalat ceață, local în centrul țării și în depresiunile intramontane și izolat în sud.

*Observație:* începând de ieri de la ora 06 au fost în vigoare 11 atenționări cod galben pentru fenomene meteorologice periculoase imediate, 6 emise de către SRPV Sibiu, 2 emise de către SRPV Cluj și câte 1 emisă de către SRPV Craiova, SRPV Constanța și CNPM București.

**LA BUCUREŞTI**

Vremea a fost frumoasă și mai caldă decât în mod obișnuit pentru această dată. Cerul a fost senin ziua și variabil noaptea, iar vântul a suflat slab și moderat. Temperatura maximă a fost de 22 de grade la Afumați și 23 de grade la Filaret și Băneasa, iar la 06 se înregistrau 10 grade la stația meteorologică Băneasa și 12 grade la Afumați și Filaret.

**3. Prognoza meteorologică în intervalul 20.10.2022, ora 09.00–21.10.2022, ora 09.00**

**ÎN ŢARĂ**

Vremea se va răci în toate regiunile, chiar accentuat în cele sud-estice. Cerul va fi variabil, mai mult senin noaptea, dar cu înnorări temporare în prima parte a zilei în estul, sud-estul și parțial în centrul țării, unde izolat vor fi condiții pentru ploi slabe, iar în Carpații Orientali și în Carpații Meridionali, în general la altitudini de peste 1500 m, trecător vor fi fulguieli sau lapoviță. Vântul va sufla slab și moderat, cu intensificări pe parcursul zilei în Moldova, Dobrogea și estul Munteniei, precum și în zona montană înaltă, cu viteze în general de 50...55 km/h. Temperaturile maxime se vor încadra de la 9 grade în nordul Moldovei și estul Trasilvaniei și până spre 19...20 de grade în Oltenia și sud-vestul Munteniei, iar cele minime se vor situa în general între -4 și 6 grade. În zonele joase de relief, dimineața și noaptea vor fi condiții de ceață.

**LA BUCUREŞTI**

Vremea se va răci accentuat, astfel că valorile termice se vor situa ușor sub mediile multianuale. Cerul va fi variabil, cu înnorări temporare mai ales în prima parte a zilei, iar vântul va sufla slab și moderat. Temperatura maximă va fi de 14...16 grade, iar cea minimă de 4...5 grade, ușor mai scăzută în zona periferică.

1. ***CALITATEA APELOR***

Nu s-au înregistrat evenimente deosebite.

1. ***ALIMENTĂRI CU APĂ***

***Administratia Bazinala de Apă* Prut-Bârlad**

* **Judetul Botosani:** Se mentine situatia de restrictii in alimentarea cu apa pentru piscicultura la folosinta: S.C. Pirania S.R.L. Botosani - pepiniera piscicola Havarna, prin reducerea debitelor la sursa r. Baseu - ac. Cal Alb corespunzator treptei a III-a de restrictii. Se mentine Planul de restrictii in alimentarea cu apa - treapta a III-a, pentru A.N.I.F. Filiala Teritoriala Moldova Nord-U.A Botosani-Sistemul de irigatii Movileni-Hăvârna, sursa ac. Cal Alb - r. Baseu.
* **Judetul Iasi:** Se mentine situatia de restrictii in alimentarea cu apa pentru piscicultura, la folosintele:

\* S.C. Noralex S.R.L. Iasi, S.C. Piscicola S.R.L. Iasi si S.C. CC & PES S.R.L. Iasi prin incetarea livrarii apei din sursa r. Miletin - ac.Halceni.

\* SC ACVACOM SRL Iasi prin reducerea debitelor la sursa r. Gurguiata – ac.Plopi corespunzator treptei III de aplicare a restrictiilor.

\* SC MIHPES SRL Iasi prin reducerea debitelor la sursa r. Valea Oii – ac.Sarca corespunzator treptei III de aplicare a restrictiilor.

Se mentine situatia de restrictii in alimentarea cu apa pentru piscicultura prin reducerea debitului la sursa r. Ezareni - ac. Ezareni, corespunzator treptei III, incepand cu data de 01.09.2022, pentru Statiunea de Cercetare Dezvoltare pentru Acvacultura si Ecologie Acvatica Horpaz.

* **Judetul Vaslui:** Se mentin prevederile „Planului de restrictii si folosire a apei in perioade deficitare”, treapta a III-a, astfel: S.C. AQUAVAS S.A. VASLUI – Sucursala Vaslui din acumularea Solesti și A.N.I.F. Filiala Teritoriala de Îmbunătățiri Funciare Vaslui – Amenajare de irigații Mânjești.

1. ***CALITATEA MEDIULUI***
2. **În domeniul aerului**

***Agenţia Naţională pentru Protecţia Mediului*** informează că, din rezultatele analizelor efectuate în 18.10.2022 în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon). Valoarea-limită zilnică (50 µg/m3) pentru indicatorul particule in suspensie cu diametrul sub 10 microni (PM10) a fost depășită la stațiile: AR-3,TM-5,GR-2,IS-2,MS-2,B-27,B-13,B-28,B-12,B-14,B-6,B-9,B-24,B-1,B-5,B-29,B-4,B-2,B-30,B-26,B-21,B-7.

1. **În domeniul solului și vegetației**

***Administrația Rezervației Biosferei Delta Dunării*** revine cu informații referitor la incendiul produs în 14.10.2022, ora 16.00, pe raza Districtului ecologic Sfântu Gheorghe, canal Cordon Litoral, lac Tătaru, canal Ivancea-în extravilanul comunei Sfântu Gheorghe menționând că incendiul a fost stins în 18.10.2022, ora 06.00. Au ars circa 2.000 ha de vegetație uscată (stuf, papura, rogoz). Nu s-au înregistrat mortalități la păsări sălbatice si mamifere.

1. **În domeniul supravegherii radioactivităţii mediului**

Nu s-au înregistrat evenimente deosebite.

1. **În municipiul Bucureşti**

Nu s-au înregistrat evenimente deosebite.

Direcția Comunicare